CELEX: 32009R1269
Language: fi
Date: 2009-12-21 00:00:00
Title: Komission asetus (EU) N:o 1269/2009, annettu 21 päivänä joulukuuta 2009 , asetuksen (EY) N:o 243/2007 muuttamisesta rehun lisäaineen vähimmäispitoisuuden osalta lihasikojen rehussa (ETA:n kannalta merkityksellinen teksti)

22.12.2009   
            
            
               FI
            
            
               Euroopan unionin virallinen lehti
            
            
               L 339/27
            
         
      KOMISSION ASETUS (EU) N:o 1269/2009,
   annettu 21 päivänä joulukuuta 2009,
   asetuksen (EY) N:o 243/2007 muuttamisesta rehun lisäaineen vähimmäispitoisuuden osalta lihasikojen rehussa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               
                  Aspergillus niger -organismin (CBS 101.672) tuottama entsyymivalmiste 3-fytaasi hyväksyttiin komission asetuksella (EY) N:o 243/2007 (2) kymmeneksi vuodeksi käytettäväksi vieroitettujen porsaiden, lihasikojen ja broilereiden rehun lisäaineena lisäaineluokassa ”kotieläinjalostuksen lisäaineet”.
            
         
               (2)
            
            
               Kyseisen entsyymivalmisteen hyväksynnän haltija, BASF SE, on tehnyt asetuksen (EY) N:o 1831/2003 13 artiklan 3 kohdan mukaisen hakemuksen, jossa se pyytää hyväksynnän ehtojen muuttamista lihasikojen osalta alentamalla lisäaineen vähimmäispitoisuutta rehussa. Hakemukseen oli liitetty muutospyyntöä tukevat olennaiset tiedot.
            
         
               (3)
            
            
               Elintarviketurvallisuusviranomainen totesi 7 päivänä heinäkuuta 2009 antamassaan lausunnossa, että on riittävästi näyttöä Aspergillus niger -organismin (CBS 101.672) tuottaman entsyymivalmiste 3-fytaasin tehokkuudesta lihasioille vähimmäispitoisuuden ollessa alempi eli 100 FTU/kg täysrehua (3).
            
         
               (4)
            
            
               Sen vuoksi asetusta (EY) N:o 243/2007 olisi muutettava.
            
         
               (5)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 243/2007 liitteessä olevassa seitsemännessä sarakkeessa (vähimmäispitoisuus) ilmaus ”280 FTU” ilmauksella ”100 FTU (4)”.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä joulukuuta 2009.
      
         
            Komission puolesta
         
         José Manuel BARROSO
         
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EUVL L 73, 13.3.2007, s. 4.
   
      (3)  The EFSA Journal (2009) 1184, s. 1.
   
      (4)  FTU on entsyymimäärä, joka vapauttaa natriumfytaatista 1 mikromoolin epäorgaanista fosfaattia minuutissa (pH 5,5 ja lämpötila 37 °C).